Conquistadorer i tjeneste for den portugisiske kronen ledet tokt og erobringer i Sør-Amerika, Afrika, Asia, Midtøsten og Oseania. Disse toktene la grunnlaget for dagens portugisisktalende verden i Amerika, Afrika og Asia. Viktige portugisiske conquistadorer er Vasco da Gama som seilte direkte til India om Afrika, Afonso de Albuquerque som ledet tokt til India, Persiabukta, Ostindia og Øst-Afrika, og Filipe de Brito e Nicote som ledet tokt til Myanmar og ble kronet til konge av Bago.